Õpetajate Leht

Erasmus+ õpirändeprojekti veebiseminarid
2025-01-07 00:00 - 2025-01-14 23:59 (Europe/Tallinn)
7.–14. jaanuar – Erasmus+ õpirändeprojekti veebiseminarid.

TalTechi füüsikapäev
2025-01-03 10:00 - 16:00
TalTechi füüsikapäev õpetajatele
3. jaanuaril ootab Tallinna Tehnikaülikooli küberneetika instituut loodusvaldkonna õpetajaid füüsikapäevale, kus jagatakse ideid, mida saab rakendada ka enda koolitöös, samuti tutvustatakse füüsika õppimist ülikoolis.
Päevakava
10.00 – 10.30 saabumine ja tervituskohv
10.30 – 10.50 tervitussõnad
11.00 – 12.00 “Atmosfääri modelleerimine ja digikaksikud” Aarne Männik (meresüsteemide instituut)
Loengul tutvustatakse atmosfääri numbriliste mudelite loomise põhimõtteid ja ajalugu. Tutvustatakse järelanalüüside metoodikat, mis on omandanud tsentraalse tähtsuse atmosfääri, ookeani ja kliimauuringutes. Lisaks tutvustatakse digikaksikute järjest aktuaalsemat mõistet, tuues näiteid praegustest olulisematest projektidest.
12.00 – 13.00 lõuna (osaleja enda kulul)
13.00 – 13.45 “Elu füüsikuna” Liisa Arro (rakendusfüüsika vilistlane)
Rakendusfüüsika bakalauruse- ja magistrikava vilistlane kirjeldab oma elu peale lõpetamist. Millised võimalused füüsika õppimine avab või sulgeb hilisemas elus? Millised töökohad on võimalikud jpm.
14.00 – 15.30 “Katsed koolis” Eero Uustalu
Füüsikapäev toimub tehnikaülikooli peamajas (Ehitajate tee 5) ruumis U02-102.
Füüsikapäevale saab registreerida SIIN.

Talvine linnalaager "Loomad talvel"
2025-01-03 10:00 - 15:00
Talvine linnalaager “Loomad talvel”
Kuupäev: 3.1.2025
Aeg: kl 10–15
Laagris uurime lähemalt, kuidas talvel metsloomadel läheb ning kuidas nad on selleks külmaks ajaks valmistunud. Vaatame kuhu ja kui kaugele meil pesitsevad linnud on rännanud ning mida siia jäänud linnud oma toidulaualt leida võivad. Muuseumi õppekogu abil saame lähemalt tuttavaks nii mitmegi metsaasukaga. Kinnistavate mängude ning tegevuste kaudu saavad lapsed ülevaate sellest, kuidas talvel metsas elu käib.
Vanuserühm: 1.–4. klass
Laagrihinnas sisaldub lõunasöök muuseumis.
NB! Kui teil on laps, kes vajab mingil põhjusel eritähelepanu, palun sellest meile kindlasti enne laagrit teada anda.
Piletid saadaval Fientas.

Koolivaheaeg Energia avastuskeskuses
2025-01-02 00:00 - 2025-01-06 23:59, 2024-12-27 00:00 - 2024-12-30 23:59, 2024-12-23 00:00 - 23:59
Veeda koolivaheaeg Energia avastuskeskuses!
Eriprogrammist leiad jõuluetendused, teadusteatri etendused, planetaariumi etendused, näitusetuurid, LEGO ja “Tähtkujud” töötoad. Kindlasti ei puudu ka vanad lemmikud – välguetendus ning 100+ eksponaati. Kava ja rohkem infot leiad https://www.energiakeskus.ee/veeda-koolivaheaeg-energia-avastuskeskuses/
24.12–26.12 ja 31.12–01.01 oleme suletud.

Koolivaheaeg
2024-12-23 00:00 - 2025-01-05 23:59
Koolivaheaeg 23. detsembrist 5. jaanuarini 2025.

EKKÜ ja EKA ühiskonverents: Boris Bernstein 100
2024-12-17 00:00 - 23:59
EKKÜ ja EKA ühiskonverents, mis on pühendatud Boris Bernsteini 100. sünniaastapäevale

EKA, A-501 17. detsembrilEKKÜ ja EKA ühiskonverents, mis on pühendatud Boris Bernsteini 100. sünniaastapäevale. Konverentsile järgneb ajakirja Kunstiteaduslikke Uurimusi uue numbri tutvustus ja traditsiooniline aastalõpu koosviibimine.

KAVA

Kell 12.45 Konverentsi avamine ja tervitused
Kell 13.00–14.30
David Vseviov. Boriss Bersntein – kuidas kiigata kaevu?
Krista Kodres. Boris Bernsteini “kunstiteadusliku proosa” teooria ja praktika
Virve Sarapik. Struktuur ja Bernstein

Vahepaus

Kell 15.00–17.00
Eda Tuulberg. Polümetodoloogiline seiklus ringmängu ja sealt välja ehk Boris Bernstein kunstist kirjutajana 1960.–1970. aastatel
Märt Väljataga. Boris Bernstein ja kunsti defineerimise diskussioon 1990ndatel
Marek Volt. Hea kunsti algoritm
Hanno Soans. Boris Bernsteini postmodernistlik elu

Vaba mikrofon

Ajakirja Kunstiteaduslikke Uurimusi uue numbri tutvustus. Värskelt ilmunud ajakirjanumber on ökoulme teemaline, külalistoimetajateks Elle-Mari Talivee ja Ene-Reet Soovik.

Õhtu jätkub aastalõpu koosviibimisega!

Korraldajad:
Eesti Kunstiteadlaste ja Kuraatorite Ühing ja Eesti Kunstiakadeemia

Jõuluturg Pärnus
2024-12-13 00:00 - 2024-12-15 23:59
Pärnu iseseisvuse väljakul toimub esmakordselt rekordarv esinejatega kolmepäevane jõuluturg
13.–15. detsembrini toimub Pärnu Iseseisvuse väljakul juba kuuendat korda jõuluturg, mis sel aastal kujuneb esmakordselt kolmepäevaseks sündmuseks. Jõulueelsel nädalavahetusel esineb linna südames kokku üle 200 inimese, nende seas mitmed tuntud muusikud, koorilauljad ning Pärnumaa laulu- ja tantsulapsed. Jõuluturg ühendab talverõõmud eluks vajalike oskuste õppimisega ning kultuuriprogrammi on põimitud jääohutuse töötuba, näidis talisuplus ja teised mereteemalised töötoad. Jõuluturu nimele vääriliselt toob sündmus kokku üle 50 kohaliku kaupleja, pakkudes ehedat eestimaist käsitööd ja kohalikku toidukaupa.
VI Pärnu Iseseisvuse väljaku jõuluturi kultuuriprogrammi AJAKAVA
Reede, 13. detsember kell 16.00 avavad jõuluturu Pärnu linnapea Romek Kosenkranius ja jõulutaat Ärni.
16:15 Janne Ristimetsa tantsulapsed
18.00 Kaitseministeeriumi koor, klaveril Robi Salumets, dirigent Edmar Tuul
19.00 Daniel Levi Viinalass, klahvpillimängija Liivi-Kalli Lätte
Laupäev, 14. detsember kell 10:00-18:00
alates 12.00 avatud tasuta töötoad ja tegevused suurtele ja väikestele! Turul tembutab Grinch.
Kultuuriprogrammi sisustavad:
14.00 Lauri Liiv ja Johan Randvere
15.30 Marta Lotta Kukk ja Johannes Pihlak
17.00 Robert Linna. Koos Robertiga asutavad lavale ka Margrit Kitse Laulustuudio
lauljad, kes esitavad üheskoos jõululaule, mida kõik teavad ja oskavad ka kaasa laulda.
Töötubade ajakava:
12:00 – 15:00 jääohutus – MTÜ Pärnumaa Märjad Käpad,
12:00 – 15:00 Taali vabatahtlik pääste tutvustab päästeautot ja päästevarustust
12:00 vesikoerte jõulumatk
13:00 Anu Piiroja – taliujumine
13:30 jääsuplus otse Iseseisvuse Väljakul
14:00 talvine kalapüük – jääaugupuurimine ja kalapüügimäng
12:00 – 16:00 kalatoitude valmistamine ja degusteerimine, Ajakiri Kalastaja Hanno Kask
15:00 – 16.00 Pernova Loodusmaja töötuba Läänemere elanikest ja mereprügist.
Pühapäev, 15.detsember kell 10:00-15:00
10.00 Jõuluturu avamine, kauplejate tutvustus.
12.00 Jana Trink Erakooli laululaste jõulukontsert
13.00 Siluett Eesti Moe Pood MOESHOW
14.00 Pärnu Linnavalitsuse jõulukaunistuste konkursi parimate tunnustamine. Kiituskirjad annab üle abilinnapea Irina Talviste ja Anu Nurmesalu.
11.-15.00 Jõuluvana Vidi ja Jõulumemm Tinnu jõulubuss. Avatud on jõuluvana postkontor.
15.00 suletakse Jõuluturg
Lisainfo
Kristi Raidla
Pärnu Iseseisvuse väljaku jõuluturu peakorraldaja
MTÜ Pärnu Mündikoda
+3725252705
parnu@joulukula.ee
parnujouluturg.ee

Delta X 2024
2024-12-13 00:00 - 2024-12-14 23:59
Delta X kutsub osalema!
13 ja 14. detsembril tähistab Delta X sündmus juba viiendat aastapäeva ning selle puhul ootame kõiki huvilisi osalema suurejoonelisele sündmusele. Delta X finaalis selgitatakse välja parimad võistkonnad robootika, ärimudelite, digilahenduste ja kaasahaarava matemaatika valdkonnas. Pealtvaatajaid oodatakse võistlusele kaasa elama. Samuti toimuvad 13. detsembril põnevad töötoad Delta keskuses, kus Swedbank viib läbi investeerimise ja rahatarkuse töötoad ning huvilistel on võimalik ka origamisid voltida.
13. detsembril toimuvad Delta keskuses ärimudelite, digilahenduste ja kaasahaarava matemaatika võistlused. Kõik huvilised saavad tulla Delta keskusesse kohapeale, kus neil on terve päeva jooksul võimalik kaasa mõelda iduettevõtluse ideede ja sotsiaalse innovatsiooni ärimudelite teemal ja samuti on võimalik kuulata, kuidas õpetajad saaksid matemaatikat kaasahaaravamalt õpetada.
14.12.2024 toimub Eesti Maaülikooli spordihoones suur inseneeria ja robootika päev, kus Delta X robootika võistlusel on võimalus kõigil huvilistel osaleda, sihtrühm on põhikooli ja gümnaasiumi õpilased ning võistluse eesmärk on anda esmane kogemus roboti loomisel. Robootika kategoorias saab osaleda robotite jalgpallis, robotite korvpallis ja World Robotics Olympiad-is. Robootika võistluste eesmärk on noortes äratada huvi robootika ning inseneeria vastu. Samuti on avatud messiala ja põnevad töötoad.
Rohkem infot Delta X koduleheküljel https://delta.ut.ee/et/deltaX
Parimatele osalejatele rahalised auhinnad!

Teadusfoorum „TeadusEST 2024: teadustaristu – kellele ja miks?“
2024-12-12 00:00 - 23:59
Eesti Teadusagentuur korraldab 12. detsembril Lydia hotelli sündmuskeskuses (Tartu, Ülikooli 14) teadusfoorumit „TeadusEST 2024: teadustaristu – kellele ja miks?“.
Eestis on teadustaristute arendamine olnud prioriteediks juba peaaegu kaks aastakümmet, mille jooksul on Euroopa Liidu toetused olnud meie edusammude peamiseks tugisambaks. Kuid kas senised investeeringud on andnud soovitud tulemusi? Kas oleme suutnud saavutada oma teaduslikke eesmärke ja kasu kogu ühiskonnale? Olles muutuste keerises, seisame nüüd silmitsi küsimusega: kuidas tagada, et meie teadustaristud oleksid jätkusuutlikud ja suunatud tulevikku? Kutsume teid arutlema ja jagama oma vaatenurka, et leida vastuseid ja seada ühised sihid edasiseks arenguks.

Talveseminar 2024 „Matemaatika ja loovus“
2024-12-10 16:00 - 19:00
Talveseminar 2024 „Matemaatika ja loovus“
10. detsembril kl 16–18.45 toimub Tartus (Tähe 4) talveseminar „Matemaatika ja loovus“.
MTÜ Eesti Talendikeskuse seekordse talveseminari fookuses on matemaatilis-loogiline andekus, selle märkamine ja toetamine läbi loovuse. Seminar toimub koostöös ja Tartu Säde TERA kooli ruumides (Tähe 4, täpsem info saadetakse osalejatele meilidele).
Seminar on TASUTA, vajalik on registreerumine hiljemalt 8. detsembriks lingil https://forms.gle/y1t3gwpgaHgQYGPc9
Eriti oodatud on koolieelsete lasteasutuste ja põhikooli nooremate kooliastmete õpetajad, huviringide juhendajad, aga ka lapsevanemad, kes on huvitatud oma laste annete toetamisest.
Matemaatilise ande tunnustest ning nende avaldumiseks toetava keskkonna loomisest räägib Säde TERA arendusjuht ja noppeõppe õpetaja Karin Konksi. Töötoad viivad läbi TÜ teaduskooli metoodik Raili Vilt (matemaatika mustrid lingvistikas), “Mamamaatika” looja Britt Kalam (märka matemaatikat) . Tartu Descartesi kooli matemaatikaõpetaja Pirgit Palm räägib mõtleva klassiruumi loomisest. Kava täpsustub täiendavalt. Vaata ka https://talendikeskus.ee/
Osalejatele tõend. Seminari korraldab MTÜ Eesti Talendikeskus, toetab HTM.
MTÜ Eesti Talendikeskus

Seminar "Kuidas ekspertsust kontrollida? Kiirkursus taustakontrolli"
2024-12-10 16:00 - 17:00
Kutsume õpetajaid 10. detsembril kell 16.00–17.00 Zoomis toimuvale seminarile “Kuidas ekspertsust kontrollida? Kiirkursus taustakontrolli”.
Seminari kirjeldus
Õpetaja ei pea meediast ise kõike teadma ning – õnneks! – on Eesti formaalhariduses välja kujunenud külalisesinejate süsteem. Õpilased võivad soovitada rida “asjapulkasid”, kes on sotsiaalmeedias tuntust kogunud. Kuidas aga nende kodukootud ekspertide tausta kontrollida? Mis saab kui ei kontrolligi – kas ebateaduse koht on koolis?
Tunni aja jooksul tutvume ja katsetame erinevate tööriistade abil taustakontrolli tegemist ning paneme värskelt omandatu ka kohe proovile: uurime viie kuulsa/prominentse eestlase tausta ja otsustame, kas ja mis teemal neid ekspertidena kooli külalisteks kutsuda.

Toimumise aeg ja koht: seminar toimub 10. detsembril kell 16.00-17.00 Zoomis
Koolitaja: Tartu Ülikooli meediapädevuse nooremteadur Maia Klaassen
Sihtgrupp: haridustöötajad
Registreerumine:https://forms.gle/7EJLRcmvkGVKSLxp9

Seminar toimub Tartu Ülikooli ühiskonnateaduste instituudi ja Telia ühise algatuse Digimentorid raames. Rohkem kui 50 ideed, kuidas digimeediapädevuste õpet tundidesse lõimida, leiate algatuse veebilehelt meedia.ut.ee
Kontakt: Digimentorite algatuse koordinaator Inger Klesment, inger.klesment@ut.ee

Konverents „Mis värvi on võrdsus?“
2024-12-10 00:00 - 23:59
10. detsembril toimub Tallinna Kultuurikatlas soolise võrdõiguslikkuse ja võrdse kohtlemise voliniku kantselei korraldatud konverents „Mis värvi on võrdsus?“. Esmakordselt keskendub võrdõigusvoliniku aastakonverents nahavärvi tõttu kogetud diskrimineerimisele, tuues esile inimeste kogemuslood Eestis.
Konverentsil esitletakse värsket raportit, mis avab mis avab uusi andmeid rassilise diskrimineerimise kohta Eestis. „Eestit peetakse üldiselt turvaliseks elukeskkonnaks, kuid uuringu tulemused näitavad, et suur hulk vastanutest on kogenud ebasobivat käitumist nii avalikus ruumis kui ka töökeskkonnas. Sageli ilmneb tajutud diskrimineerimine pealtnäha igapäevastes olukordades – arvamusi eiratakse, vestlusi katkestatakse või jäetakse töötajad olulistest aruteludest kõrvale.” ütles võrdõigusvolinik Christian Veske. „Rassism ei ole üksikute lugude küsimus – see on süsteemne probleem, mille lahendamine nõuab riigi ja tööandjate poolt konkreetseid samme,“ ütles Veske ning lisas, et diskrimineerimise peamiseks põhjuseks on sageli just teadmatus ja vähene kokkupuude erinevate rahvuste ja kultuuridega.
Lisaks raporti esitlemisele arutlevad rassimiteemadel mitmed tunnustatud rahvusvahelised ja Eesti eksperdid nagu Euroopa Komisjoni rassismivastase koordineerimise juht Michaela Moua, Euroopa võrgustiku ENAR esindaja Nourhene Mahmoudi ja Helsingi Ülikooli ekspert Dr Faith Mkwesha (CEREN) ning haridus- ja teadusminister Kristina Kallas, justiits- ja digiminister Liisa-Ly Pakosta, terviseminister Riina Sikkut ja sotsiaalkaitseminister Signe Riisalo. Päeva jooksul toimuvad ka intrigeerivad vestluspaneelid, kus sõna saavad Daniel Ita (Eesti Aafrika Üliõpilaste Selts), Linda Kaljundi (Eesti Kunstiakadeemia), Kelly Grossthal (Eesti Inimõiguste Keskus), Martin Laine (Delfi Meedia), Egert Belitšev (Politsei- ja Piirivalveamet) ning mitmed teised eksperdid. Oma isiklikke kogemusi ja väljakutseid jagavad muusikud Sissi Nylia Benita ja Dave Benton. Päeva modereerib näitleja ja saatejuht Sandra Ashilevi.
„Nahavärvi tõttu kogetud diskrimineerimine on paljude jaoks valus igapäeva osa. Konverentsiga soovime avada diskussiooni, pakkuda lahendusi ja kutsuda üles ühiskondlikule sidususele,“ rõhutas Veske.
Üritus on avatud kõigile, kes soovivad kaasa rääkida võrdõiguslikkuse edendamises ja rassismi vähendamises Eestis. Osalemiseks on vajalik eelregistreerimine. Täismahus eriraport avaldatakse 10. detsembril.

Jõuluturg
2024-12-08 11:00 - 17:00
Eesti Kunstiakadeemia traditsiooniline jõuluturg leiab aset 08.12.2024 kell 11–17 EKA hoones Kotzebue 1 läbi viie korruse.

Jõululaternate töötuba
2024-12-07 12:00 - 14:30
Jõululaternate töötuba
Laupäeval, 7. detsembril kell 12–14.30 Eesti Arhitektuurimuuseumis
Jõululaternate töötoas joonistame läbipaistvale paberile silindri kujulise panoraamkaardi ja valmistame ise vooluringi, et patarei abil süüdata väikesed värvilised tulukesed. Nii ärkab talveöö tõelises tuledesäras ellu.
Töötuba sobib nii lastele kui ka täiskasvanutele; väikesed on oodatud koos vanemaga, alates 10-aastatest usume, et nad saavad hakkama omal käel. Koos on tore joonistada ning värvida ja üheskoos õpime või tuletame meelde ka füüsikatunnist tuttava elektri vooluringi põhimõtted ja paneme patarei abil pisikesed led-kleebised põlema. Töötoa lõpus saab igaüks oma laterna kaasa võtta.
Laternameisterdamist juhendab meie muuseumiõpetaja Iris Jurma-Kangur, kes on ka Eesti Kujurite Liidu liige.
Töötoa hind on 15eurot (üks latern)
Pileti saab osta Fientast.

Õppefirmade laat “Jäärmark”
2024-12-07 00:00 - 23:59
Juba 16. korda toimuv õppefirmade laat “Jäärmark” saab tänavu teoks 7. detsembril, algusega kell 10 ning toimumispaik on Pärnu Kaubamajakas. Ürituse korraldavad Pärnu aktiivsed noored: Loore Lee Allmaa, Richard Oliver Allmaa, Elisabeth Tagobert, Marvin Talviku ja Ekke-Markus Talpas koostöös Pärnumaa Arenduskeskuse kogukonnajuhi Viivika Viljaga ja Pärnu Tammsaare kooli õpetaja Kristi Suppiga.
Pärnu õppefirmade seas populaarsest laadast võtab seekord osa umbkaudu 70 ettevõtet. Meeleolu hoiavad kõrgel innustavad kõnelejad ning andekad esinejad. Päeva veab Loore Lee Allmaa.
Õppefirmade laada “Jäärmark” eesmärk on anda noortele inspiratsiooni ja motivatsiooni ettevõtlusega tegelemiseks ning tunnustada nende ettevõtlikkust, pakkudes võimalust rakendada oma ettevõtlusalaseid oskusi reaalses maailmas.
“Meie jaoks oli Jäärmargi laat üks esimesi õpilasfirmade laatasid, kus tegime oma esimesed müügid. Laadaks olime klassikaaslastega investeerinud üle 600€, et trükkida 1000 Tegude Kalendrit ja siis sai teada, kas inimestele need meeldivad. Meie võtsime laadast maksimumi, pakkudes kalendrit igale möödujale ja me napilt ei saavutanud laada suurima käibe tiitlit. See oli nii inspireeriv saada head tagasisidet ja toetust ideele. Õpilasfirmade jaoks on just esimesed laadad erilised, sest seal saavad nad teada, kas koolitunnis välja mõeldud tootele on tegelikult kliendil huvi ning kuidas toodet ja müügitaktikat edasi arendada,” meenutas SEIKi asutaja ja tegevjuht Rudolf-Gustav Hanni enda Jäärmargi kogemust.

Robootikafestival Robotex International 2024
2024-12-06 00:00 - 2024-12-07 23:59
Robootikafestival Robotex International 2024
6. ja 7. detsembril toimub Tallinnas Unibet Arenal taas suurim rahvusvaheline robootikafestival RobotexInternational, kuhu võistlema saabub robootikasõpru üle kogu maailma. Kaks päeva täis kaasahaaravaid robootikavõistlusi ja töötubasid, põnev tehnoloogianäitus, kus uudistamist igal sammul.
Lisaks traditsioonilistele võistlustele, nagu Lego sumo, Folkrace jm, on sel aastal kõige väiksematele Roboliiga võistlus, mille teema on sel aastal on „Kuidas kuu peale saada?“
Vaata lähemalt robotex.international

Teadmistepõhise poliitikakujundamise projekti lõpukonverents “Teel targema poliitika poole?”
2024-12-06 00:00 - 23:59
Teadmistepõhise poliitikakujundamise projekti lõpukonverents “Teel targema poliitika poole?” toimub 6. detsembril Tallinnas.
Konverentsil tutvustatakse kaks aastat väldanud projekti “Teadmistepõhine poliitikakujundamine ja avaliku sektori juhtimise võimekuse kasvatamine” tulemusi ning esitletakse lõpparuandes välja toodud olulisemaid poliitikasoovitusi. Arutelus keskendume sellele, kuidas Eestis teadmistepõhist poliitikakujundamist edasi arendada.
Üritusel astuvad üles oma ala eksperdid Anu Noorma (Eesti Teadusagentuuri juhatuse esimees), Karin Jaanson (Eesti Teadusagentuuri tegevjuht), Lorenzo Melchor (Hispaania Riigikantselei nõunik), Maarja Kruusmaa (akadeemik, Tallinna Tehnikaülikooli professor), Renno Veinthal (Haridus- ja Teadusministeeriumi asekantsler) ja paljud teised. Üritust modereerib Eesti Muusika- ja Teatriakadeemia teadur Marju Raju.
Projekti rahastas DG Reform ning seda viisid läbi Euroopa Teadusuuringute Ühiskeskus (JRC) ning Majanduskoostöö ja Arengu Organisatsioon (OECD) koostöös Eesti ekspertidega. Eestipoolsed partnerid olid Eesti Teadusagentuur, Haridus- ja Teadusministeerium ning Riigikantselei. Projektile aitasid kaasa ligikaudu 100 Eesti valitsusasutuste, akadeemilise kogukonna ning mõttekodade esindajat.
Konverents toimub Park Inn by Radisson Meriton Conference & Spa Hotel Tallinn konverentsikeskuses (Toompuiestee 27 / Paldiski mnt 4, 10149 Tallinn). Ettekanded esitatakse nii eesti kui ka inglise keeles, arutelud toimuvad eesti keeles.
Üritusel osalemiseks on vajalik registreerumine, mis on avatud kuni 27. november 2024. Registreeru siin: https://forms.gle/LTpT8oXeMEcwaniQ6

EMTA, EKA, TLÜ BFM-i teaduskohvik
2024-12-05 18:00 - 20:30
EMTA, EKA ja TLÜ BFM kutsuvad TEADUSKOHVIKUSSE Eesti nüüdismuusika keskuses (Pühavaimu 9, Tallinn)
5. detsembril kell 18.00–20.30
Jätkame loovuurimuslike praktikate tutvustamist, seekord fookusega uurimistulemuste rakendustel.
Oma käimasolevaid projekte tutvustavad ja vestlusringis osalevad Toomas Siitan, Taavi Kerikmäe (EMTA), Taavet Jansen (EKA), Michael Keerdo-Dawson (TLÜ BFM), Ekke Västrik (EMTA), Katrin Kabun (EKA); vestlust modereerib muusikateadlane ja dirigent Toomas Siitan (EMTA).
Lisaks vestlusringile tutvustab Toomas Siitan projekti “Cembal d’amouri taassünd” põnevat ja Eestiga seotud tausta. Seejärel saabki kuulata 18. sajandi jooniste järgi valminud iseäralikku instrumenti cembal d’amour (eesti k armastuse klavikord). Esinevad Taavi Kerikmäe ja Anna-Liisa Eller (kannel).
Pakume teed-kohvi ja suupisteid. Palume registreeruda hiljemalt 3. detsembril SIIN.

X mitmeteaduslik eesti teaduskeele konverents „Eesti täppiskeelne teadus“
2024-12-05 00:00 - 2024-12-06 23:59
X mitmeteaduslik eesti teaduskeele konverents „Eesti täppiskeelne teadus“

Tallinna Ülikoolis 5. detsembril 2024
​Eesti Teaduste Akadeemias 6. detsembril 2024

Ootame osalema kõrgkoolide ja teadusasutuste iga eriala teadlasi, õppejõude, doktorande, magistrande ning teadustekstide eestindajaid ja toimetajaid.
Osaleda saab tasuta. Palume registreeruda hiljemalt 25. novembril 2024 TLÜ konverentsikeskuse registreerimisvormi kaudu.
Konverentsi sisutoimkond
dr Peep Nemvalts, TLÜ
dr Helin Puksand, TLÜ
doktorand Helena Lemendik, TÜ ja TLÜ
Lisateave
Peep Nemvalts,
TLÜ teaduskeelekeskuse juhataja
Peep.Nemvalts@tlu.ee
https://teaduskeelekeskus.weebly.com/tulekul.html

Töörände konverents
2024-12-05 00:00 - 23:59
Tallinnas toimuv töörände konverents toob kokku valdkonna eksperdid üle Euroopa
5. detsembril kogunevad Tallinnas töörände teemalisel konverentsil “ELi tööjõu dilemma: tasakaalu leidmine kohaliku ja välistööjõu vahel” valdkonna eksperdid Euroopast ning Eestist, et arutada, kuidas kohandada välistööjõuga seotud poliitikat majanduse ja tööturuvajadustega ning jagada riikide väljakutseid ja häid praktikaid.
Tööränne kolmandatest riikidest on muutunud üheks Euroopa Liidu rändepoliitika võtmeküsimuseks, mõjutades otseselt nii liikmesriikide kui regiooni majandusarengut ja konkurentsivõimet. Euroopa Rändevõrgustiku (EMN) Eesti kontaktpunkti ja ÜRO rändeameti IOM Tallinnas korraldatava konverentsi fookuses on Euroopa Liidu sisene tööjõupuudus, kus kaalukausi ühel pool on soov kaitsta kohalikku tööjõuturgu ning teisel pool kasvav vajadus värvata töökäsi väljastpoolt. Samuti käsitletakse konverentsil Ukraina sõjapõgenike integratsiooni EL tööturul ning välistööjõu partnerlusleppeid kolmandate riikidega.
EMN Eesti kontaktpunkti juhi Barbara Orloff´i sõnul mõjutab tööjõupuudus teatud sektorites enamikku Euroopa Liidu riikidest. „Konverents annab võimaluse arutada valdkonna ekspertidega, milliseid lahendusi on tööjõupuuduse olukorras leitud ELi ja liikmesriikide tasandil, kuidas on tagatud tasakaal kohaliku ja välistööjõu vahel ning muuhulgas kuidas kaasata tööturule Ukrainast saabunud sõjapõgenikke.“
IOMi Eesti esinduse juht Kari Käsper rõhutab, et targalt juhitud tööränne on kasulik sihtriigile, lähteriigile ja migrandile. “Peame koos töötama, et ränne oleks turvaline, korrapärane ning see vastaks sihtriigi vajadustele. Nii on sellel ka suurem ühiskonna toetus,“ sõnas Käsper.
Konverentsil astuvad üles IOMi globaalse töörände osakonna juht Elizabeth Warn, Euroopa Komisjoni seadusliku rände valdkonna juht Clemence Ghighi ning valdkonna eksperdid Tšehhist, Iirimaalt, Soomest, Itaaliast, Prantsusmaalt ja Eestist. Konverentsipäeva lõpetab paneelarutelu teemal „Eesti töörände dilemma – tasakaalu leidmine kohaliku ja välistööjõu vahel“.
Konverents toimub Tallinnas Mövenpicki hotellis (Lembitu 12) ning märgib ühtlasi ka IOMi 20. tegutsemisaastat Eestis. Täpsem ajakava on leitav SIIT. Konverents toimub inglise keeles. Konverentsil ei toimu videoülekannet.
Euroopa rändevõrgustik (EMN) on 2008. aastal Euroopa Komisjoni poolt asutatud ja selle poolt koordineeritud uurimis- ja teabevahetusvõrgustik, mis koosneb liikmesriikide riiklikest kontaktpunktidest, EMN vaatlejariikidest ja kohalikest rände- ja varjupaiga valdkonna organisatsioonidest, millega kontaktpunktid koostööd teevad. EMNi peamine eesmärk on koguda ja analüüsida ajakohast, objektiivset, usaldusväärset ja võrreldavat rände- ja varjupaigavaldkonna infot ning jagada saadud teavet poliitikategijate ja laiema avalikkusega. EMNi kontaktpunkt Eestis (EMN Eesti) asub alates 01.01.2020 Sisekaitseakadeemias, lisainfo: https://www.emn.ee/
ÜRO rändeamet IOM ehk Rahvusvaheline Migratsiooniorganisatsioon on juhtiv valitsustevaheline organisatsioon, mis edendab humaanset ja korrapärast rännet kõigi hüvanguks ning mis on esindatud enam kui 100 riigis ja toetab 175 liikmesriiki rändehalduse parandamisel. IOM on pühendunud inimliku ja korrapärase rände edendamisele kõigi hüvanguks, pakkudes valitsustele ja migrantidele teenuseid ja nõu. IOM on Eestis tegutsenud 20 aastat, mille jooksul on esinduse töö keskendunud poliitikanõustamisele ja rändeuuringutele, migrantide ja pagulaste konsulteerimisele (töö ja tervise teemad, tagasipöördumine kodumaale), haavatavate Ukrainast pärit põgenike abistamisele (rahaline tugi, toit, riideesemed, transiit), keeleõppele töökohas, integratsioonitegevustele ning rändealase teadlikkuse tõstmisele ühiskonnas. Lisainfo: https://estonia.iom.int/

Liikumiskonverents “Koolid liikumispöördes”
2024-12-03 00:00 - 2024-12-04 23:59
Liikumiskonverents “Koolid liikumispöördes”
03.12 kell 11.00–04.12 kell 14.00
Kääriku Spordikeskus
Ajakava
TEISIPÄEV, 03.12
11:00 Avamine ja tervitused
Moderaatorid: Veronika Uibo ja Mirjam Mõttus
11:05 – 11:40 Koolid, liikumine ja tervis
Kristina Kallas, haridus- ja teadusminister
11:45 – 12:00 Koolid liikumispöördes
Alo Lõoke, SA Liikumisharrastuse kompetentsikeskus juhatuse liige
12:05 – 12:30 Liikumine koolis, kas investeering laste haridusse ja heaollu?
Merike Kull, Tartu Ülikooli liikumislabori juhataja
12:35 – 13:00 Suusatamise roll laste ja noorte elus. Juku Suusakool 30 – raamatu esitlus
Kaarel Zilmer, Suusaõpetaja aastast 1964, Tallinna Ülikooli lektor
Vahur Teppan, Limpa Suusakooli juht ja treener
Ave Ojasoon, Viimsi Gümnaasiumi liikumisõpetaja, suusatreener
13:00 – 13:55 Lõuna
14:00 – 14:25 Millised on Eesti koolide sportimistingimused?
Reele Remmelkoor, Eesti Spordiregistri peaspetsialist
14:30 – 14:55 Laste tervis koolis ja koolile
Heli Laarmann, Sotsiaalministeeriumi rahvatervise osakonna juhataja
15:30 – 16:20 Paneelarutelu: Liikuma kutsuv kool kui sotsiaalne norm
Merike Kull, Tartu Ülikooli liikumislabori juhataja
Urmo Uiboleht, Eesti Koolijuhtide Ühenduse juht, Tartu Erakooli juht
Leila Merilo, Tõrvandi Kooli liikumisõpetaja
Allan Hallik, Tartumaa Omavalitsuste Liit, haridusasutuste tervisedendaja
Kertu Tort, Haridus- ja Teadusministeeriumi üldhariduse valdkonna peaekspert
Heli Laarmann, Sotsiaalministeeriumi rahvatervise osakonna juhataja
16:25 – 17:00 Rattaga liikumine iga ilmaga (inglise keeles)
Pekka Tahkola, linnaplaneerija, heaoluinsener ja maastikurattaguru Oulust (Soome)
17:05 – 19:00 Huvitegevus nii õues kui ka sees, vaba aeg
Avatud õue- ja sisetrennid Kääriku Spordikeskuses
18:00 – 19:50 Buffet-õhtusöök Kääriku söögisaalis
20:00 – 21:00 Õhtune kohtumine: Liikumine kui päästerõngas
Vaiko Vaher, Politsei- ja Piirivalveameti operatiivbüroo juht
Andri Harkmann, Kaitseliidu veebel, ülemveebel
Aare Jamnes, Kaitseressursside Ameti riigikaitselise hariduse valdkonnajuht
Siim Tõnisson, Pelgulinna Riigigümnaasiumi ja Lodijärve kooli liikumisõpetaja
KOLMAPÄEV, 04.12
07:00 Liikumisharjumuste hommik: hommikujooks, -kõnd ja -suplus (vabatahtlik)
08:00 – 08:55 Hommikusöök
09:00 – 09:55 Liikumisõpetusele õlg alla
Maret Pihu, Tartu Ülikooli kehalise kasvatuse didaktika lektor ja liikumisõpetuse töörühma juht
Sigrid Tilk, Muraste Kooli liikumisõpetaja
10:05 – 11:00 Nutivabadusega koolirõõm tagasi
Toni Eylandt, Tallinna Tondi kooli kehalise kasvatuse õpetaja, Toni Judokool juht ja treener
Kristi Aria, Tõrvandi kooli direktor
Kadri Vahula, Rakvere Reaalkooli Õppejuht
Ingrid Tullus, Rocca al Mare Kooli ujumise ja kehalise kasvatuse õpetaja
11:00 – 11:30 Kohvipaus
11:30 – 12:30 Kui olulised on koolisport ja võistlused?
Gerd Kanter, olümpiavõitja, Eesti Olümpiakomitee asepresident, Eesti Koolispordi Liidu president
Tony Liivak, Tallinna Kultuuri- ja Spordiameti spordiosakonna peaspetsialist, Sport Kooli eestvedaja
Katrin Martinfeld, Antsla Gümnaasiumi direktor
Asko Saarepuu, Võru valla spordikoordinaator, suusatreener
Kristjan Koll, Eesti Suusaliidu tegevjuht
Norman Põder, Kultuuriministeeriumi spordiosakonna nõunik
12:30 Kokkuvõtted ja lõpetamine
13:00 Lõuna ja head koduteed!
*Päevakavas võib esineda muudatusi
Konverentsi modereerivad ERR-i ajakirjanikud ja liikumisharrastajad Veronika Uibo ja Mirjam Mõttus.

Tartu Ülikool – 105
2024-12-01 00:00 - 23:59
Tartu Ülikool tähistab rahvusülikooli 105. aastapäeva
1. detsembril möödub 105 aastat eestikeelse Tartu Ülikooli sünnist. Rahvusülikooli aastapäeva traditsioonilised üritused algavad 21. novembril teenetemärkide üleandmisega ja jätkuvad 1. detsembril pidustustega.
21.novembril kell 16.00 antakse ülikooli aulas üle Tartu Ülikooli teenetemärgid. Senati otsusega pälvis tänavu suure medali Tartu Ülikooli rahvusvahelise ettevõtluse professor ja nõukogu liige ning Eesti Teaduste Akadeemia liige Urmas Varblane. Ürituse otseülekannet saab jälgida UTTVvahendusel.
1.detsembril kell 12.00 algab ülikooli aulas 105. aastapäeva aktus, kus promoveeritakse tänavused audoktorid ja doktorid ning antakse üle Rahvusmõtte auhind. Aktusel saab osaleda vaid kutsega, kuid otseülekannet on võimalik jälgida UTTV-st. Samal õhtul kl 17.00 algab Vanemuise 46 õppehoone eest ülikooli tõrvikurongkäik, mis lõpeb ülikooli peahoone ees lipurivistusega. Kell 19.30 algab Vanemuise kontserdimajas aastapäevaball.
Rahvusülikooli aastapäeva puhul saab Tartu Ülikooli peahoone fuajees jaanuari keskpaigani vaadata Viljandi kultuuriakadeemia rahvusliku tekstiili eriala üliõpilaste tekinäitust „Sitikal siledad tiivad III“.

Esietendus "Alice Imedemaalt"
2024-12-01 00:00 - 23:59
Esietendus “Alice Imedemaalt”
Ivar Põllu lavastus „Alice Imedemaalt” tõukub küll Lewis Carrolli raamatust, kuid ei järgi truult selle kulgu. Selles loos ei satu Alice mitte imedemaale, vaid ta elabki seal. Endalegi ootamatult leiab ta ühel hetkel end „päris maailmast”, kus oleme ka meie, teatrivaatajad. Lavastus on mänguline ning fantaasiaküllane, nagu ka Alice maailm. Mis on päris ja mis mitte, selles peab iga vaataja ise selgusele jõudma – nii seal- kui ka siinpool jäneseurgu.
Autor Lewis Carroll, lavastaja ja dramatiseerija Ivar Põllu, kunstnik Kristiina Põllu.
Esietendus 1. detsembril Ferdinandi saalis. Etendus on ühes vaatuses ning sobilik alates 5. eluaastast.
Lisainfo https://eestinoorsooteater.ee/et/alice-imedemaalt

SUUR LEIUTAJATE FESTVAL
2024-11-29 00:00 - 2024-12-01 23:59
SUUR LEIUTAJATE FESTVAL
29. novembrist 1. detsembrini leiab taas aset SUUR LEIUTAJATE FESTVAL, mil leiutiste ja leiutamise imelisse maailma saab astuda kogu pere!
Festival saab 29.11 avapaugu Eesti Teadusagentuuri Õpilasleiutajate konkursi auhinnatseremooniaga (üritus on kutsetega). Toredaid tegevusi jagub ka kõigile teistele PROTO külastajatele.
30.11–1.12 täitub PROTO avastustehas tõelise leiutamismölluga: toimub hulgaliselt lõbusaid ja harivaid töötube, etendusi ja muud põnevat!
Täpsem info ja ajakava kodulehel https://www.prototehas.ee/event/slf/
Üritusel saab osaleda PROTO tavapiletiga.
